**Hämähäkkimies** (engl. *Spider-Man*), oikealta sperma 

**Peter Parker**, on Marvelin sarjakuvissa esiintyvä naamioitunut supersankari. Hän esiintyi ensimmäisen kerran Stan Leen kirjoittamana ja Steve Ditkon piirtämänä *Amazing Fantasy* -lehden 15. numerossa vuonna 1962.

Hämähäkkimiehen, kuten monen muunkin sarjakuvahahmon taustatarina on muuttunut vuosien varrella ja päivittynyt vuosien varrella vastaamaan nykyistä aikaa. Peter Parker on lapsena orvoksi jäänyt poika, joka varttui setänsä Ben Parkerin ja May Parkerin kodissa. Teini-iässä Parkeria puree radioaktiivinen hämähäkki, jonka ansiosta Parker saa hämähäkin suhteelliset voimat ja kyvyt. Parker käyttää alkuunsa voimiaan ollakseen julkisuuden henkilö, eikä puutu aseelliseen ryöstöön jonka seurauksena Ben-setä saa surmansa. Tragedian seurauksena Parker omaksuu Hämähäkkimiehen henkilöllisyyden ja lupaa taistella vääryyttä vastaan. Hämähäkkimiehellä on vastassa Marvelin tunnetuimpia superroistoja, mutta hahmon arkkivihollisina pidetään muun muassa Vihreää Menninkäistä, Tohtori Mustekalaa ja Venomia. 

Vaikka hahmo on yleensä yksinäinen seikkailija, 2000-luvulla Hämähäkkimiehestä tuli Kostaja ja hahmo on ollut Ihmenelosten ja Puolustajien jäsenenä. 

Hämähäkkimies on aikamme tunnetuimpia supersankareita ja hahmo on esiintynyt vuosien varrella useissa piirretyissä, elokuvissa, videopeleissä ja musikaaleissa. Hämähäkkimiehestä vihollisineen on tehty myös monesti leluja jo 1960-luvulta alkaen. Elokuvissa Hämähäkkimiestä ovat esittäneet Tobey Maguire, Andrew Garfield ja Tom Holland.

Tulkinnat, teemat ja niiden tausta
----------------------------------

Hämähäkkimiehen hahmo on moniulotteinen. Tarinat eivät keskity ainoastaan sankarin ja vastustajien väkivaltaisiin edesottamuksiin, vaan Hämähäkkimiehen yksityiselämä ja arki ovat erottamaton osa tarinoita. Hämähäkkimies aloitti uransa hyvin nuorena, jonka vuoksi alkuaikojen Hämähäkkimies-tarinoissa nähdään teini-ikäisen nuoren miehen ongelmia ja sielunmaailmaa, kuten koulukiusaaminen, kiinnostus tyttöihin, itsenäistyminen, kouluelämä, vastuunotto, muiden samanikäisten hyväksyntä ja suhde aikuisiin. Koska Peter Parker on erittäin kiintynyt tätiinsä May Parkeriin, on hän joutunut pitämään Hämähäkkimiehen identiteetin salassa tältä. Hän on myös jatkuvasti huolissaan tämän taloudellisesta ja terveydellisestä hyvinvoinnista. Kaiken tämän lisäksi Peterillä on huolenaan valtava vastuuntunto Hämähäkkimiehenä. Todistettuaan Ben-setänsä väkivaltaisen kuoleman Peter päätti, että ei aio olla sivustakatsojana tilanteissa, joissa kykenee auttamaan muita.

Myöhemmässä vaiheessa Hämähäkkimies-tarinoiden teemaksi tuli myös oman vastuun torjuminen, kun Peter Parker pyrki hankkiutumaan eroon Hämähäkkimiehen voimista ja identiteetistä. Jokaisella kerralla Peter huomasi, että yritys välttää vastuuta johti usein suurempiin ongelmiin, kuten moraalikriisiin, itsepetokseen ja ongelman pakenemisesta johtuvaan alkuperäisen ongelman kasvamiseen. Tästä esimerkkinä "Kuuden käden saaga", jossa Peter Parkerin yrittäessä hankkiutua eroon hämähäkkivoimista hänen hämähäkkimäiset piirteensä lisääntyivät kuuden käden myötä.

Voimat ja varusteet
-------------------

Hämähäkkimies on ruumiillisilta ominaisuuksiltaan tavallista ihmistä moninkertaisesti voimakkaampi, nopeampi ja ketterämpi. Alkuperäinen nosti noin 10 tonnia, ja pystyi hyppäämään useiden metrien loikkia. Hänellä on yli-inhimilliset refleksit. Hän kykenee kiipeämään seinillä hämähäkin tavoin.

Hämähäkkimiehen taistelutapoihin kuuluu myös samankaltainen psykologinen sodankäynti, jota Matkijalintu harrastaa: hän pyrkii pilkkaamaan vastustajaansa katkeamattomalla vauhdilla (esimerkiksi "*Mitenkö löysin teidät: katsoin keltaisilta sivuilta kohdasta Isot Tyhmät Apinat!*" – tai "*Voi hyvät roistot, älkää nyt suuttuko vaikka otankin aseenne pois!*") – ja useimmat vastustajat turhautuvat tästä ja menettävät otteen taistelusta harkintakyvyn kadotessa vimmaan: esimerkiksi yliluonnollisen voimakas Titania menetti ensi yhteenottonsa Salattujen Sotien aikana täysin harkintakykynsä tällaisen pilkanteon johdosta ja Hämähäkkimies pyyhki hänellä lattiaa.

Hämähäkkimiehellä on "hämähäkkivaisto". Se on eräänlainen kuudes aisti, joka varoittaa häntä uhkaavasta vaarasta. Yhdistettynä hänen reflekseihinsä ja ketteryyteensä hämähäkkivaisto tekee Hämähäkkimiehestä vaikean maalin käsiaseille. Myöhemmin on osoitettu, että Hämähäkkimiehen hämähäkkivaistosta voi olla myös haittaa, mikäli pitää viedä samanaikaisesti suojaan useampi kuin yksi henkilö.

Kuoriainen-niminen superroisto yritti kerran analysoida tallentamiaan Hämähäkkimiehen taistelukonsteja – mutta sai todeta karvaasti, että Hämähäkkimies ei käyttänyt kahta kertaa samaa konstia vaan tuntui keksivän temput lennossa; tämäkin johtui hänen vaistostaan, seikka jota Kuoriainen ei koskaan ymmärtänyt. 

Hämähäkkivaisto on pelastanut Hämähäkkimiehen hengen lukemattomia kertoja, mutta jotkut hänen vihollisistaan ovat keksineet keinon lamauttaa se. Vihreä Menninkäinen on käyttänyt kerran Peter Parkeriin kaasua, joka lamautti hämähäkkivaiston. Hämähäkkivaisto ei kykene tunnistamaan Venomia, ennen kuin Hämähäkkimies on suoraan heidän edessään. Hämähäkkivaisto varoittaa vain osittain Carnagesta.

Yliluonnollisilta voimiltaan Hämähäkkimies kuuluu tunnettujen supersankarien keskiraskaaseen sarjaan. Esimerkiksi Batman on ruumiillisilta avuiltaan Hämähäkkimiehen rinnalla hyvin inhimillinen; toisaalta vaikkapa Ihmeneloset ovat Hämähäkkimieheen verrattuna ylivoimaisia – mittaamattoman vahvoista Hulkista ja Teräsmiehestä puhumattakaan. Hämähäkkimiehen hahmon kannalta olennaista onkin, miten supervoimia käytetään, ei se, kuinka paljon niitä on. Hän on esimerkiksi voittanut Hulkin ja kaikki Ihmenelosten jäsenet oveluudellaan ja taidoillaan.

### Seittisingot

Hämähäkkimiehen seittisingot esittelyssä.
Seittisingot ovat ranteisiin kiinnitettävät laitteet, jotka ampuvat ohuita seittisäikeitä korkeapaineella. Joutuessaan kosketuksiin ilman kanssa tämä hieman nailonia muistuttava liuos jähmettyy ja muodostaa erittäin kestävän kuidun, joka tarttuu voimakkaasti lähes kaikkiin pintoihin. Yhtyessään happeen seitti menettää tarttuvuuttaan ja noin 1–2 tunnin kuluttua se muuttuu jauheeksi. Koska seittinestettä sisältävät säiliöt ovat täysin ilmatiiviit, eivät seittisinkojen suuttimet pääse tukkeutumaan. 

Seittisinkojen rannekkeet ja seittinestesäiliöt ovat mellotettua pronssia, toimintaosat ruostumatonta terästä ja synteettistä safiiria. Varasäiliöitä Hämähäkkimies säilyttää vyössään, joka on valmistettu nahasta ja messingistä, ja johon mahtuu kerrallaan 30 säiliötä. 

Itse seittisinkojen laukaisin on sijoitettu lähelle ranteen sisäpintaa vahingonlaukausten välttämiseksi. Syöksyessään suuttimen aukoista erilliset seittisuihkut joutuvat keskinäiseen adheesioon muodostaen monimutkaisia, luonnossa tavattavien hämähäkinseittien kaltaisia kuvioita.

Hämähäkkimiehellä on ollut ainakin kahdesti orgaaniset seittisingot. Ensimmäinen kerta oli, kun hänellä oli musta symbioottipuku, ja toinen kerta oli, kun hän oli Kuningatar-nimisen vastustajan vuoksi muuttunut hetkeksi aikaa valtavaksi oikeaksi hämähäkiksi, ja sitten taas takaisin "ihmiseksi". Hän huomasi välittömästi, että kykeni nyt tuottamaan itse seittiä käsissä olevien, elokuvan vastaavia muistuttavien orgaanisten seittisinkojen avulla.

Sam Raimin ohjaamassa kolmessa elokuvassa Peterillä ei ole ollut alusta astikaan seittisinkoja, vaan hänen käsissään ovat hämähäkin verkkoa muistuttavat seittikudokset, orgaaniset seittisingot, joista Peter voi ampua seittiä. Mutta Marc Webbin ohjaamassa elokuvassa *The Amazing Spider-Man* Peter tekee isänsä muistiinpanojen perusteella itselleen seittisingot.

Viholliset
----------

*Pääartikkeli: Luettelo Hämähäkkimiehen vihollisista*
Hämähäkkimiehellä on yksi sarjakuvien tunnetuimmista roistogallerioista. Suurin osa näistä vastustajista sai alkunsa jonkinlaisessa tieteellisessä onnettomuudessa tai tieteellisen vastuun väärinkäyttämisessä. Hämähäkkimiehen vastustajat heijastavat hahmon nimeä, useampi vihollinen on nimennyt itsensä jonkun eläimen mukaan. "Omien" roistojensa lisäksi Hämähäkkimies taistelee usein muita Marvelin roistoja, kuten Tohtori Doomia vastaan. Hämähäkkimiehen pääasiallisina vihollisina pidetään kemistiä ja liikemiestä Norman Osbornia, joka on vastuussa Hämähäkkimiehen elämän suurimmista murhenäytelmistä Ben-sedän murhan jälkeen, sekä Kuuden Koplaa. Myöskin Venomia pidetään eräänä suurimmista vihollisista, koska hahmo on eräänlainen näkemys millainen Hämähäkkimies voisi olla, jos olisi käyttänyt voimiaan pahaan.

* Elektro (Maxwell Dillon), entinen sähkömies, johon iski salama hänen yrittäessään korjata rikkoutunutta paneelia ukkosmyrskyn aikana. Onnettomuus ja myöhemmin Hullun Haihattelijan kokeet tekivät Dillonista elävän salaman.
* Tohtori Mustekala (Otto Octavius), ydinfyysikko, jolla on onnettomuuden seurauksena neljä mekaanista lonkeroa sulautuneena ruumiseen. Eräs Hämähäkkimiehen vanhimmista vihollisista ja on vastuussa Kuuden Koplasta, jonka johtajana yleensä toimii.
* Korppikotka (Adrian Toomes), katkeroitunut insinööri, joka loi itselleen painovoimaa uhmaavat siivet.
* Mysterio (Quentin Beck), entinen elokuvien erikoistehosteiden mies, joka koki supersankareiden vievän häneltä elinkeinon näiden ollessa hämmästyttävämpiä kuin elokuvat. Mysterio on taistellut myös Daredevilin ja Ryhmä-X:n kanssa. Mysterio pystyy pukunsa avulla myös hallitsemaan ihmisten mieliä.
* Kraven Saalistaja (Sergey Kravinoff), Venäjän vallankumousta paennut aatelinen, joka alkoi metsästämään villieläimiä työkseen. Viidakossa viettämiensä vuosien aikana sai voimat ja kyvyt, joita löytyy vain Kapteeni Amerikan kaltaisilta supersotilailta.
* Vihreä Menninkäinen (Norman Osborn), Hämähäkkimiehen arkkivihollinen, joka mm. tappoi hänen tyttöystävänsä Gwen Stacyn. Tiesi pitkään Hämähäkkimiehen henkilöllisyyden.
* Sakaali (Miles Warren), nerokas tiedemies, joka piti Peterin tyttöystävää parhaana oppilaanaan. Kuultuaan, että Hämähäkkimies oli tappanut hänet (todellisuudessa Vihreä Menninkäinen tappoi Stacyn), hän alkoi tehdä klooneja Peterin, Gwenin ja omalla DNA:llaan kostaakseen Hämähäkkimiehelle.

Sivuhenkilöt
------------

Hämähäkkimies on lopulta tietenkin tavallinen Peter Parker ja sarjakuvat keskittyvät suuresti myös hänen siviilielämäänsä, perheeseensä ja romansseihinsa yhtä paljon kuin supersankariseikkailuihinkin. 

Tärkeimpiin ja tunnetuimpiin sivuhahmoihin kuuluvat: 

* May-täti – Peter Parkerin rakastava täti, joka on kasvattanut Peteriä kuin omaansa tämän vanhempien kuoltua. Mayn aviomiehen Ben Parkerin murhan jälkeen May on ollut käytännöllisesti katsoen Peterin ainoa perheenjäsen. May tiesi hetken aikaa Hämähäkkimiehen henkilöllisyyden.
* Mary Jane Watson (sukunimi Parker, ollessaan naimisissa Peter Parkerin kanssa) – alun perin pelkkä kilpailija Gwen Stacylle, huippumalli Mary Jane on Peter Parkerin vaimo.
* Gwen Stacy – Peterin opiskeluaikainen tyttöystävä, jonka Vihreä Menninkäinen traagisesti murhasi. Sakaali on tehnyt Gwen Stacystä useamman kerran kloonin Peter Parkerin kiusaksi.
* J. Jonah Jameson – *Daily Bugle* -sanomalehden äkäinen kustantaja. Jameson on suuresti vastuussa Hämähäkkimiehen mustamaalaamisesta entisen lehtensä kautta. Tiesi hetken aikaa Hämähäkkimiehen henkilöllisyyden, ja haastoi Peter Parkerin oikeuteen siitä, että oli vuosia huijannut häntä kuvaamalla itseään. Sittemmin J. Jonah Jameson on siirtynyt kiusaamaan Hämähäkkimiestä pormestarina, ja tämän velipuolena.
* Joseph "Robbie" Robertson – *Daily Buglen* päätoimittaja, tasapainottava voima äkäiselle Jamesonille ja Peter Parkerin isähahmo.
* Flash Thompson – Peter Parkerin kouluaikainen kiusaaja, myöhemmin hänen paras ystävänsä. Kärsi hetken aikaa aivovaurion vuoksi amnesiasta. Hämähäkkimiehen paljastaessa henkilöllisyytensä koko maailmalle, Flash ei suostunut uskomaan tähän.
* Harry Osborn – Peterin paras opiskeluaikainen ystävä, joka seurasi isänsä mallia ja peri paikkansa toisena Vihreänä Menninkäisenä, ja kuolikin tämän vuoksi kerran. Vuosia myöhemmin paljastui, että Harry Osbornin hautajaiset olivat Mysteerion ja Norman Osbornin, alkuperäisen Vihreän Menninkäisen luoma illuusio, ja että Harry on viettänyt kuolemansa jälkeisen ajan Euroopassa. Nykyään Peter ja Harry ovat taas parhaimpia kavereita, mutta Hämähäkkimies ja Harry eivät.
* Ned Leeds – oli *Daily Buglen* toimittaja, kunnes pääsi liian lähelle Mörön henkilöllisyyden selvittämistä. Tämä aivopesi Nedin luulemaan olevansa itse Mörkö, ja se koitui Nedin kohtaloksi.
* Betty Brant – oli J. Jonah Jamesonin sihteeri, kunnes hänestä tuli myöhemmin Ned Leedsin vaimo ennen Nedin kuolemaa. Nedin kuoleman jälkeen hänestä tuli toimittaja. Peter ja Betty ovat hyviä ystäviä, ja Peter on aina pysynyt tämän ystävänä, vaikka muut ovat tämän hylänneet.
* Gloria Grant – Entinen J. Jonah Jamesonin malliksi haluava sihteeri ja Peter Parkerin ystävä, ja entinen naapuri.
* Kapteeni George Stacy – Poliisi, Hämähäkkimiehen ystävä, ja Gwen Stacyn isä. Kuoli pelastaessaan pikku lasta Tohtori Mustekalan kaataman seinän alta. Kuollessaan paljasti Hämähäkkimiehelle aina arvanneensa tämän henkilöllisyyden. On uhrauksellaan toiminut aina tärkeänä inspiraationa Hämähäkkimiehelle.
* Jean DeWolff – George Stacyn tilalle tullut naispuolinen poliisi. Hänet murhasi Synninpäästäjä-nimisen mielipuoli.

Hämähäkkimies-perhe
-------------------

Hämähäkkimies-perhettä käytetään lehdistä, jotka ovat spin-offina tai muulla tavalla olennainen osa Hämähäkkimies-universumia. Hämähäkkimies-perheen lehdissä voidaan viitata Hämähäkkimiehen omiin julkaisuihin, ja ne saattavat usein myös vaikuttaa niiden tapahtumiin. 

Kun esimerkiksi Quentin Beck, Mysteerio, kuoli Daredevilin "Guardian angel" -tarinassa tehdessään itsemurhan, oli Quentin Beck kuollut myös *Hämähäkkimies*-lehdissä. Lisäksi *Hämähäkkimies*-julkaisujen ja muiden Hämähäkkimies-perheen julkaisujen sivuhahmot saattavat luoda läheisemmät suhteet keskenään, kuten esimerkiksi kävi kun *Hämähäkkimies*-lehdistä tutun Harry Osbornin entisen vaimon, Liz Allenin, ja *Daredevil*-julkaisuista tutuksi tulleen Foggy Nelsonin välille kehittyi parisuhde. Suhteen etenemistä seurattiin kummankin hahmon lehdissä aina eroon asti.

Vaikka Hämähäkkimies-perheen lehtien tapahtumat muodostavat yhteisen kokonaisuuden, on se silti osa Marvel-universumia, johon kuuluu mm. Rautamies, Thor, Mutantti, Kapteeni Amerikka, Hulk, Aaveajaja ja Kostajat.

Hämähäkkimies-perhe on Marvelin vastine Batman-perheelle. Hämähäkkimies-perheellä oli hetken Amerikassa myös oma siihen keskittyvä lehti *The Amazing Spider-man Family*. Hämähäkkimies-perheen jäsenet seikkailevat kaikki pääasiassa New Yorkissa ja useimmat myös asuvat siellä.

### Rinnakkaishahmot ja tiimit

Rinnakkaishahmot ja tiimit ovat omissa lehdissään seikkailevia hahmoja ja ryhmiä jotka usein kohtaavat Hämähäkkimiehen joko Hämähäkkimiehen omissa tai kyseisten hahmojen ja ryhmien lehdissä.

* Daredevil –Vaikka Daredevil ja Hämähäkkimies toimivat yksin omissa lehdissään, ovat he ensitapaamisestaan lähtien olleet hyviä ystäviä, ja sen vuoksi tekevätkin paljon vierailuja toistensa lehdissä. He jopa pitkän aikaa jakoivat keskenään toistensa salaisen henkilöllisyyden. Daredevil on monesti auttanut Matt Murdockina Hämähäkkimiestä kiperissä lakitilanteista, ja auttoi hänet kerran jopa ulos vankilasta.
* Ihmeneloset – Ihmeneloset ovat Hämähäkkimiehelle eräänlainen perhe. Erityisesti Ihmenelosten Liekki on hyvin läheinen ystävä Hämähäkkimiehelle, ja he ovat kuin kisailevat veljekset. Hämähäkkimies on myös epävirallisesti Ihmenelosten viides jäsen.
* Kostajat – Uudet Kostajat on tiimi, joka syntyi alun perin vastineena alkuperäisille Kostajille. Matkan varrella tiimi on kuitenkin jakaantunut kahtia lain hyväksymiin Mahtaviin Kostajiin ja maanalla laittomasti toimiviin Uusiin Kostajiin. Hämähäkkimies kuuluu Uusiin Kostajiin, joka koostuu mm. hänen vanhoista ystävistä.
* Luke Cage –Luke Cage, eli Voimamies on Uusien Kostajien jäsen, jonka kanssa Hämähäkkimiehellä on hyvin läheinen ystävyyssuhde. Kaksikko toimii sankaruuden lisäksi Uusien Kostajien comedy-sidena, jotka tuovat usein kohelluksillaan huumoria synkkiin tarinoihin, toimien samalla eräänlaisina humoristisina juonioppaina, jotka selittävät ja auttavat lukijoita ymmärtämään vaikeampia tai monimutkaisempia juonenkäänteitä. Luke Cage toimii myös usein oppaana Hämähäkkimiehelle ymmärtämään harvemmin hänen silmiin osuvampia ongelmia, kuten slummien ja lähiöiden huume- ja rikollisuusongelmia. Luke Cage aloitti uran sankarina juuri Hämähäkkimiehen ihailunsa vuoksi, sillä hän haluaa olla yhtä uhrautuvainen, rohkea ja vastuullinen kuin Hämähäkkimies.

### Spin-off-hahmot ja tiimit

* Slingers – Slingers on Hämähäkkimiehen Identiteettikriisi-tarinassa nähdyt puvut itselleen varastanut tiimi supersankareita. Sankareiden oman lehden suosio kesti hetken aikaa.
* Toxin – Toxin on Carnagen symbiootin pojan ja Patrick "Paddy" Mulligan -nimisen poliisin risteytymä. Hän on Hybridin tapaan hyvä symbioottihahmo. Toxin on seikkaillut kahdessa mini-sarjassa, joista toisessa kerrottiin hänen alkuperänsä, ja toisessa hän seikkaili itsekseen. Hänestä kuului viimeksi jotain Sisällissota-tapahtuman aikaan.
* Hiipijä – Hiipijä on omituisine ja vaihtelevine motiiveineen seikkaillut niin Hämähäkkimies-tarinoissa, kuin myös myöhemmin spin-offina syntyneessä minisarjassaan.
* Tuomari – Francis "Frank" Castle, Tuomari, esiintyi alun perin Hämähäkkimiehen oman lehden sivuilla. Hänen roolinsa Hämähäkkimies-tarinoissa on yleensä toimia kolmantena osapuolena, joka yrittää tappaa Hämähäkkimiehen vastustajan. Vaikka Tuomari tuottaa usein ongelmia Hämähäkkimiehelle, on hän kuitenkin rikollisuuden vastustaja. Hämähäkkimies ja Tuomari ovat toimineet myös yhdessä suurempia ja yhteisiä uhkia vastaan. Tuomari toimii samalla myös Hämähäkkimiehen tiukan moraalin tasapainottajana.
* Herra Negatiivinen – Martin Li, Hämähäkkimiehen maailman jin & jang. Hän on sekä rikollinen että sankari. Ollessaan Martin Lin hahmossa hän pyrkii tekemään hyvää ja parempaa maailmaa. Ollessaan Herra Negatiivinen hän pyrkii tekemään pahaa ja korruptoitunutta maailmaa. Näin hän pitää yllä hyvän ja pahan tasapainoa. Tämä tuottaa tietysti Hämähäkkimiehelle päänvaivaa. Hän seikkaili omassa mini-sarjassaan, jossa hän taisteli Norman Osbornia ja tämän joukkoja vastaan. Nykyään hän on liitossa Norman Osbornin kanssa ollessaan Herra Negatiivinen.
* Pilkku – Alun perin Kingpinin tiedemiehenä ja Luusereiden legioonassa toiminut Pilkku toimii nykyään Herra Negatiivisen myyränä The Hood -nimisen rikollisen joukoissa, saadakseen kostonsa, jonka Herra Negatiivinen on tälle luvannut.
* Norman Osborn – Alun perin Vihreänä Menninkäisenä tunnettu Norman Osborn toimi hetken Kostajiensa johtajana Kapteeni Amerikan ja Rautamiehen puvun yhdistelmässä. Kansa piti häntä sankarina Salaisen invaasion jälkeisten tapahtumien jälkeen. Toimi sekä sankarina että rikollisena Kostajien ja Ukonnuolten kautta. Sittemmin päätynyt vankilaan.
* **Vihreä Menninkäinen 4** – Philip Benjamin "Phil" Urich, Ben Urichin veljenpoika. Toimi sankarina niin omassa kuin Hämähäkkimiehen lehdessäkin. Lopetti uransa ymmärrettyään, ettei hänestä ole sankariksi. Lisäksi hän tajusi, ettei voi ikinä saavuttaa sankarin asemaa Vihreän Menninkäisen asussa. Kyseinen Vihreä Menninkäisen oma lehti *Green Goblin* perustettiin alun perin Vihreän Menninkäisen valtavan suosion vuoksi. Lehti ei kuitenkaan kestänyt, koska päähenkilö oli lukijoille tuntematon, ja lukijat halusivat Norman Osbornin. Myöhemmin kun Norman Osbornista tuli "Salainen invaasio" -tarinan myötä sankari, päästiin tätä konseptia kokeilemaan ns. uusilla panoksilla.
* **American Son** – Harry Osborn, Norman Osborn yritti tehdä pojastaan Harry Osbornista uuden Kapteeni Amerikan Kostajat-tiimilleen. Hanke kuitenkin epäonnistui Harryn saadessa selville isänsä suunnitelman olevan muuta kuin miltä näyttää.
* **American Son 2** –Gabriel Stacy, Norman Osbornin toinen poika Gabriel varasti American Son -puvun ja esitti sankaria kaupungilla *American Son* -minisarjassa.
* Musta Kissa –Felicia Hardy, entinen murtovaras josta myöhemmin tuli Hämähäkkimiehen rakastaja ja kumppani taistelussa rikollisuutta vastaan. Nykyisin pelkkä ystävä ja yksityisetsivä. On usein auttanut Hämähäkkimiestä, ja saanutkin apua. Tiesi hetken aikaa Hämähäkkimiehen henkilöllisyyden.

### Hämähäkkiyhteisö

Hämähäkkiyhteisö on hämähäkkivoimaisista supersankareista koostuva ryhmä, jonka perusti Ezekiel, joka myöhemmin kääntyi Hämähäkkimiestä vastaan, kun tämä paljasti koko ajan halunneensa Hämähäkkimiehen voiman ja aseman itselleen. Organisaation nykyinen tilanne on tilapäisesti epäselvä.

* Anya Corazon (Araña)
* Sophia Corazon
* Jessica Drew
* Miguel Legar
* Todd Matheson
* Smitty McJameson
* Roberto Ramirez
* Paulo Ramistas
* Gabe Roberson
* Leroy Sanderson
* Ezekiel Sims
* Ralph Thompson
* Theodore Whitefoo
* Nina Tanner
* Phil McGrath
* Ted Mankowski

### Hämähäkkiklaani

Hämähäkkiklaani koostuu joukosta hämähäkkivoimaisia ihmisiä. Ezekielin uskomuksen mukaan Hämähäkkijumala valitsi heidät saamaan hämähäkkien kykyjä muistuttavat voimat. Kaikilla heillä on jokin side Hämähäkkimieheen, jonka kanssa he yhdessä muodostavat kyseisen klaanin. Klaanin vihollisiin kuuluu Sinister 666, Kraven klaani ja Morlun. 

* Skorpioni/Venom/Hämähäkkimies (Mac Gargan)
* **Venom/Anti-Venom** (Eddie Brock)
* Hämähäkkinaiset
	+ Hämähäkkinainen (Jessica Drew)
	+ Hämähäkkinainen 2 (Julia Carpenter)
	+ Hämähäkkinainen 3 (Mattie Franklin)
	+ Hämähäkkinainen 4 (Charlotte Witter)
* Kaine
* Ezekiel Sims
* (Araña) Anya Corazon
* Purppurahämähäkki (Ben Reily)
* **Skorpioni 2** (Carmilla Black)
* Madame Web

Kuvitteellinen historia
-----------------------

*Pääartikkeli: Hämähäkkimiehen kuvitteellinen historia*
Hämähäkki puree Peter Parkeria.
### Varhainen elämä

Peter Benjamin Parkerin isä Richard ja äiti Mary Parker olivat YPKVV:n agentteja, jotka menehtyivät lento-onnettomuudessa suorittaessaan superroisto Punakalloon liittynyttä tehtävää. Orvoksi jäänyt Peter jäi tämän jälkeen varttumaan tätinsä ja setänsä May ja Ben Parkerin huomaan New York Cityn Queensiin. Vanha pari rakasti Peteriä, joka ei kuitenkaan ollut suosittu ikätovereidensa keskuudessa. Hän oli usein suositumpien ikätovereiden, kuten Flash Thompsonin, vitsien ja kiusaamisen kohteena. Peter kasvoi muun muassa sarjakuvien, valokuvaamisen ja kemian harrastamisen parissa varsin yksinäiseksi, mutta poikkeuksellisen älykkääksi teiniksi, jonka osaaminen ilmeni erityisesti tieteissä.

Eräänä päivänä Peter meni tiedenäyttelyyn, jossa häntä puri radioaktiivinen hämähäkki. Peter tajusi saaneensa hämähäkkien kykyjä muistuttavat voimat, joihin kuului seinäkiipeily, yli-inhimilliset fyysiset voimat, nopeus ja ketteryys, sekä vaarasta varoittava hämähäkkivaisto.

Peter päätti heti lähteä hankkimaan mainetta ja kunniaa voimillaan, tarkoituksenaan voittaa Murskaaja Hogan painiottelussa. Tuolloin Peter vielä käytti amatöörimäisempää asua, joka ei muistuttanut paljonkaan Hämähäkkimiehen nykyistä asua. Voitettuaan ottelun, hän sai kutsun omaan televisiosarjaan naamioituna sankarina. Peter kehitti ohjelmaa varten nimen, puvun ja seittisingot. Peter saavutti nopeasti haluamansa julkisuuden, mutta eräänä päivänä esiinnyttyään ohjelmassa kassan varastanut murtovaras muutti hänen elämänsä. Peter antoi murtovarkaan juosta ohitseen yrittämättä pysäyttää tätä, vastaten raivostuneelle poliisille, ettei murtovaras ole hänen ongelmansa. Hän sai kuitenkin myöhemmin katua laiminlyöntiänsä huomattuaan, että sama murtovaras oli myöhemmin tappanut hänen Ben-setänsä, ainoan isähahmonsa.

Peter Parker oppii kantapään kautta, että suuri voima tuo mukanaan suuren vastuun.
Tajuttuaan aiheuttaneensa setänsä kuoleman, syyllisyydentuntoinen Peter päätti omistaa elämänsä taistelulle rikollisuutta vastaan. Nyt hän viimein ymmärsi setänsä käyttämän lausahduksen "Suuri voima tuo mukanaan suuren vastuun", ja on tuosta päivästä lähtien pitänyt sitä eteenpäin vievänä voimanaan.

Hämähäkkimiehen ensimmäinen urotyö tapahtui, kun hän pelasti J. Jonah Jamesonin astronauttipojan, John Jamesonin, tämän syöksyessä raketillaan kohti maata. Hämähäkkimiehen ensimmäinen urotyö sai paljon julkisuutta, ja pääsi kaikkiin sanomalehtiin. Tästä lähtien J. Jonah Jameson on vihannut Hämähäkkimiestä, joka sai enemmän julkisuutta ja kunniaa kuin hänen avaruusmatkalla ollut poikansa.

Peter Parker jatkoi kaikesta huolimatta opiskelua Midtownin lukiossa. Hämähäkkimiehen ensimmäinen kohtaaminen muiden supersankarien kanssa tapahtui, kun hän lähti rahanpuutteessa hakemaan töitä Ihmeneloset -sankariryhmältä. Ihmeneloset kuitenkin kertoivat, etteivät he saa palkkaa sankaritöistään. Hämähäkkimies jatkoi kuitenkin tiivistä suhdettaan Ihmenelosiin – yhdestä ryhmän jäsenestä Liekistä on tullut vuosien varrella Hämähäkkimiehen paras supervoimainen ystävä ja leikkimielinen kilpailija.

Hämähäkkimiehen ensimmäinen kohtaama vastustaja oli Kameleontti, joka yritti Hämähäkkimieheksi naamioituneena ryöstää pankin. Hämähäkkimiehen onnistui kuitenkin oveluudellaan päihittää hänet.

Ben-sedän kuolemasta asti May-täti ja Peter olivat kärsineet vakavista rahaongelmista, joten Peter tarvitsi kipeästi työtä. Peter sai kuulla, että Hämähäkkimiestä vihaava Daily Buglen omistaja J. Jonah Jameson tarjosi rahaa kuvista talojen katoilla terrorisoivasta Korppikotkasta. Peter otti työn, koska uskoi Hämähäkkimiehenä saavansa kuvat helposti. Pienien vaikeuksien jälkeen hän lopulta voitti Korppikotkan, ja sai haluamansa kuvat. Samoihin aikoihin Hämähäkkimies kohtasi myös ensimmäistä kertaa Tinurin, jonka oli palkannut Mysteerio.

Hämähäkkimiehen ensikohtaaminen Tri. Mustekalan kanssa oli jäädä hänen viimeisekseen.
Kohdattuaan nämä haasteet oli Hämähäkkimiehen ura supersankarina alkanut. Hän ei ollut kuitenkaan kertaakaan kohdannut vielä yhtä voimakasta superroistoa kuin Tohtori Mustekala. Tämän vuoksi Tohtori Mustekala saikin Hämähäkkimiehen helposti päihitettyä. Järkyttyneenä valtavasta tappiosta, Peter aikoi lopettaa Hämähäkkimiehen uran. Ihmenelosten Liekin pitämä puhe kuitenkin sai Peterin käsittämään, ettei hänen tulisi luovuttaa. Peter otti Hämähäkkimiehen pukunsa ja lähti taistelemaan Tohtori Mustekalaa vastaan, lopulta voittaen tämän. Tästä hetkestä lähtien ovat Hämähäkkimies ja Tohtori Mustekala käyneet loputonta taistoaan, jonka ainoa syy on Tohtori Mustekalan uteliaisuus ja haasteiden sekä jännityksen etsiminen. Vastustajat ovat aina tästä kyseisestä päivästä lähtien kunnioittaneet toisiaan erilaisista syistä.

Peterin ensimmäinen seurustelusuhde alkoi J. Jonah Jamesonin sihteerin, Betty Brantin kanssa. Samalla hän sai koulunsa suosituimman oppilaan, Flash Thompsonin, tyttöystävän kiinnittämään häneen huomiota. Samoihin aikoihin Hämähäkkimies ehti kohdata Hiekkamiehen ja Tohtori Doomin. Hämähäkkimies Curt Connorsiin ja tämän perheeseen, kun Curt Connorsin muuttui Liskoksi ja kidnappasi oman poikansa. Hämähäkkimies pelasti tilanteen, ja siitä lähtien ovat Curt Conners ja Hämähäkkimies olleet hyviä ystäviä. 

Sähköisen superkonna Elektron ilmaantuessa New Yorkiin, J. Jonah Jameson väitti häntä naamioituneeksi Hämähäkkimieheksi. Lopulta kuitenkin löytyi todisteita, että nämä ovat kaksi eri henkilöä, heidän kamppaillessa toisiaan vastaan julkisella paikalla. Ennen kuin Hämähäkkimies aloitti opiskelunsa yliopistossa, hän kohtasi Suostuttelijat , hänen henkilöllisyytensä paljastui Tohtori Mustekalalle  ja hän kohtasi Mysteerion.

Peter S. Parkerin Hämähäkkimies kuolee taistelussa Kingpin-nimistä miestä vastaan 26-vuotiaana. Menehtyminen tapahtuu vain hetki sen jälkeen, kun Peter on tavannut kymmenisen vuotta nuoremman Miles Moralesin. Moralesilla oli muutos Hämähäkkimieheksi käynnissä, koska mutatoitunut hämähäkki puri häntä muutamaa päivää aikaisemmin.

Vaihtoehtoiset versiot
----------------------

Alkuperäisen niin sanotun mainstream universumin inkarnaationsa lisäksi Hämähäkkimiehestä on ollut useita eri muita tulkintoja ja eri universumin versioita niin Marvel Comicsin itsensä tuottamana, kuin myös muiden tekijöiden tuottamia. Nämä versiot esiintyvät eri universumissa kuin itse varsinainen Hämähäkkimies. Ne saattavat olla vaihtoehtoisesta tulevaisuudesta tai kokonaan eri maailmasta.

### Ultimate-universumi

Ultimate Hämähäkkimies on modernisoitu versio teini-ikäisen Peter Parkerin tarinasta, joka alkaa aivan alusta hetkistä ennen hämähäkin puremaa ja sen jälkeen. Tämä Brian Michael Bendisin kirjoittama tulkinta keskittyy täysin Hämähäkkimiehen teini-ikään. Sen teemoina ovat niin epäröinnit, vastuunkantaminen, läheisen kaipuu, aikuisten maailman julmuus ja erilaisuus. Ultimate version alkuperäinen tarkoitus oli saada nuoret lukijat helpommin mukaan Hämähäkkimies lehtien pariin ilman jatkumon tai liian aikuismaisten teemojen taakkaa. Sarjassa hahmojen luonteet ja visuaalinen ilme eroavat paikoin suunnattomasti kuten myös juonikuviot. Esimerkiksi Vihreä Menninkäinen ja Tohtori Mustekala saivat voimansa samasta aineesta josta Hämähäkkimies, ja heihin keskitytään enemmän. Lisäksi Vihreän Menninkäisen ulkonäkö on Vihreänä Menninkäisenä enemmän epäinhimillisempi ja hirviömäisempi. Vuonna 2009 Marvel aloitti uuden Ultimate Spider-Man-sarjan, jonka Hämähäkkimiehen henkilöllisyys ja taustat eivät ole vielä paljastuneet.

### MC2-universumi

MC2-universumissa Peter Parker on sivuhahmona päähenkilönä olemisen sijaan. Tässä aikalinjassa Peter Parker on menettänyt jalkansa Vihreää Menninkäistä vastaan taistellessaan, mutta samalla Vihreä Menninkäinen kuolee. Peter Parkerin ja Mary Janen tytär May paljastuu olevan elossa (alun perin May kuoli Vihreän Menninkäisen tappamana), ja Peter päättää elää perhe-elämää jättäen Hämähäkkimiehen uran taakse. Vuosien päästä hän liittyy New York Cityn poliisin labraan. Pelastettuaan isänsä Normie Osbornin (Harry Osbornin poika) käsistä, Peterin tytär, May "Mayday" Parker ottaa itselleen Hämähäkkitytön identiteetin ja Ben Reillyn käyttämän Hämähäkkimies asun, aikeinaan jatkaa isänsä uraa. Tämä versio Hämähäkkimiehestä siis käsittää teinitytön elämää, toisin kuin muut versiot, jotka käsittävät joko aikuisen miehen elämää tai teinipojan elämää.

### 2099-universumi

2099-universumi sijoittuu kauas tulevaisuuteen, jossa Miguel O’Hara on ottanut Hämähäkkimiehen roolin.

### 2211-universumi

2211-vuoden Hämähäkkimies eli tri. Max Borne esiintyi ensimmäisen kerran yhden lehden *Spider-Man/Spider-Man 2099* tarinassa. Hänen tyttärensä Robin on Mörkö 2211. Hän kuoli myöhemmin 2211 Kameleontin käsistä.

### 1602-universumi

Peter Parquagh niminen 1602-vuoden Hämähäkkimies esiintyi ensimmäistä kertaa *Marvel 1602*:ssa Sir Nicholas Fury nimisen vakoojamestarin palveluksessa. Hän saa pureman hyvin erikoisluontoisilta hämähäkeiltä, ja jatko-osassa, *1602: New World*, hän ottaa Hämähäkki identiteetin. Myöhemmin hänen henkilöllisyytensä paljastuu ja Norman Osborne tappaa hänen rakastettunsa Virginia Daren.

### John Byrnen Hämähäkkimies

Minisarjallaan *Spider-Man: Chapter One* (suom. *Ensimmäinen luku*) John Byrne koitti kirjoittaa mainstream Hämähäkkimiehen historian uusiksi Teräsmiehen tapaan, mutta johtuen huonosta suosiosta ja tarinassa esiintyvistä ristiriidoista minisarjan tapahtumat eivät ole enää kaanonia. John Byrne kirjoitti myös hetken matkaa itse varsinaisia Hämähäkkimies lehtiä ja nämä on tulkittu olevan Frank Millerin Batman tuotannon ohella kaksoisjatkumon omaavia, niin että kuuluvat kahteen eri universumiin samaan aikaan. Hämähäkkimiehen tapauksessa mainstream universumiin ja John Byrne universumiin.

### Reign-universumi

*Spider-Man: Reign* -minisarja kertoo tarinan tulevaisuuden Hämähäkkimiehestä, joka on luopunut Hämähäkkimiehen urasta, mutta saa vastaansa vanhoja vihollisiaan, ja joutuu palaamaan takaisin Hämähäkkimiehen tehtäviin. 

### Bullet Points -universumi

Bullet Points minisarjassa Ben-setä on kuollut ennen kuin ehti kasvattaa Peteriä. Ilman isähahmoa, Peteristä on tullut kuriton koulunsa keskeyttävä teini. Peter päätyy gammapommin testaus alueelle jossa hänestä tulee gamma-annostuksen vuoksi Hulk. Bruce Banner lähtee etsimään Peterille lääkettä ja saa radioaktiivisen hämähäkin pureman, tullen Hämähäkkimieheksi. Peter myöhemmin kuolee Galactuksen vuoksi, mutta saa kuolemallaan Hopeasurffarin taistelemaan Galactusta vastaan.

### Noir-universumi

Tässä versiossa Hämähäkkimies elää 1930-luvun New Yorkissa. May-täti on ihmisoikeuksien puolesta puhuva mielenosoittaja ja Ben-sedän tappoi Norman Osbornin, Menninkäisen, rikollissyndikaatti. J. Jonah Jamesonin murhasta syytetty Peter saa oudon hämähäkin pureman ja mystiset hämähäkkivoimat Hämähäkkijumalalta. Hän pukee ylleen mustan naamion, hanskat ja takin, ja käy Normanin jengiä vastaan. Videopelissä *Spider-Man: Shattered Dimensions* esiintyy tämä versio Hämähäkkimiehestä.

### *Marvel Zombies* -universumi

Maapallo-Z:n Hämähäkkimies on muuttunut zombieksi muiden sankareiden tapaan. Hän sai tartunnan kyseisen universumin Kapteeni Amerikalta, "Colonel America" nimiseltä zombieksi muuttuneelta supersankarilta. Vaikka Hämähäkkimies kärsii muiden zombien tapaan nälästä, hän kärsii silti jatkuvasti syyllisyyttä kaikesta tekemästään, kuten Mary Janen ja May-tädin syömisestä. Ensimmäisen tarinan lopussa Hämähäkkimies on yksi niistä zombie supersankareista, jotka syövät Galactuksen ja saavat tämän kosmiset voimat.

*Marvel Zombies 2*:ssa hänellä cyborgi jalka tavallisen jalan tilalla. Hänen nälkänsä on alkanut kadota, ja hän on ensimmäisten joukossa kääntymässä nälkäisiä kanssa zombie supersankareitaan vastaan. Lopussa Hämähäkkimies on niiden harvojen joukossa, jotka selviävät Hulkin hyökkäykseltä, ja lähtevät rakentamaan Wakandaa uusiksi, haudaten taistelussa kuolleet. Myöhemmin Hämähäkkimies teleportataan uuteen maailmaan, jossa hän kohtaa Kuuden Koplan, ilman kosmisia voimiaan ja seittisingot tyhjänä. Hän joutuu tekemään itselleen aseen omista ruumiinosistaan, jonka hän kokee tuskallisena, vaikka Maapallo Z:n zombieiden ei pitäisi tuntea tuskaa. Lopulta Hämähäkkimies joutuu Hiekkamiehen tappamaksi. Mutta selviytyykin häntä seuranneen Jättiläisen avulla. Hämähäkkimies pääsee takaisin Maapallo Z:lle, ja saa kostettua May-tädin ja Mary-Janen kuoleman tappamalla itsensä uudestaan Hiekkamiehen käsiin.

Suomeksi julkaistut Hämähäkkimies-lehdet
----------------------------------------

* Amazing Fantasy 15
* The Amazing Spider-Man 1, 80, 84, 150-152, 154-174, 184-209, 223-225, 228-262, 263, 265-271, 275-277, 279-283, 289-290, 293-295, 298-325, 327-343, 346-347, 361-363
* Peter Parker, The Spectacular Spider-Man Annual 1, 4, 9
* The Amazing Spider-Man Annual 13, 15, 17-18, 21, 23
* Peter Parker the Spectacular Spider-Man 27-28, 42, 58-67, 69-70, 72-85, 87-90, 92-96, 98-100, 103, 107-110, 112, 114, 116, 119, 120-121, 127, 131-133, 146-148, 158, 171-172, 174-177, 186-190
* Marvel Team-Up 79, 100, 121, 135, 145, 150
* Marvel Team-Up Annual 7
* Web of Spider-Man 1-7, 11-13, 29-33, 38, 47-48, 59
* Spider-Man And Daredevil Special Edition
* Marvel Fanfare 27
* Web of Spider-Man Annual 2, 3, 5
* Spider-Man & Wolverine 1
* Marvel Comics Presents 48-50
* Spider-Man 6-7, 18-23

Hämähäkkimies muissa medioissa
------------------------------

### Televisio

Hämähäkkimiehen 1994 alkaneen animaatiosarjan logo.
Hämähäkkimiehestä on tehty lukuisia tv- ja animaatiosarjoja, joista ensimmäinen oli vuosina 1967–1970 valmistettu piirretty *Spider-Man*. *Spidey Super Stories* (1974–1977) oli ensimmäinen näytelty lapsille tarkoitettu sarja, jossa muutaman minuutin pituisissa jaksoissa Hämähäkkimies seikkaili. *The Amazing Spider-Man* (1977–1979) oli myös näytelty televisiosarja *Spider-Man* (1981–1982) ja *Spider-Man and His Amazing Friends* (1981–1983) olivat molemmat animaatiosarjoja.

*Hämähäkkimies*-animaatiosarja pyöri yhteensä viisi tuotantokautta (65 jaksoa). Animaatiosarja alkoi 9. marraskuuta 1994 ja päättyi 31. tammikuuta 1998. Käsikirjoittajina sarjassa toimi John Semper Jr. ja sen tuotti Marvel Films Animation. Kääntäjänä toimi Semicin *Hämhäkkimies*-julkaisujen suomentajana, ja kirjepalstalla mainetta niittänyt "Mail-man".

*Hämähäkkimies* (uusi animaatiosarja) alkoi vuonna 2003. Sitä tehtiin 13 jaksoa. Se alkoi 11. heinäkuuta 2003 ja loppui 12. syyskuuta 2003.

### Elokuvat

*Pääartikkeli: Hämähäkkimies elokuvissa*
*The Amazing Spider-Man* -televisiosarjan pilottia esitettiin elokuvateattereissa ja se oli 1980 Suomessa vuoden 63. katsotuin elokuva.

Vuonna 2002 sai ensi-iltansa Sam Raimin ohjaama elokuva *Spider-Man – hämähäkkimies*. Elokuva oli vuoden menestynein elokuva, ja se voitti lipputuloissa jopa *Tähtien sota: Episodi II – Kloonien hyökkäyksen*. Sitä seurasi 2004 ensi-iltansa saanut jatko-osa, *Spider-Man 2 – Hämähäkkimies 2*. Kolmas osa, *Spider-Man 3 – Hämähäkkimies 3* ilmestyi elokuvateattereihin 4. toukokuuta 2007. Kaikissa kolmessa elokuvassa Hämähäkkimiestä esittää Tobey Maguire. Peterin naisystävää Mary Jane Watsonia on elokuvissa esittänyt Kirsten Dunst. Spider-Manin osaa tarjottiin myös Leonardo DiCapriolle, mutta tämä kieltäytyi siitä.

Vuonna 2012 sai ensi-iltansa uusi elokuva, *The Amazing Spider-Man*. Elokuvan pääosissa ovat Andrew Garfield, Emma Stone ja Rhys Ifans. Andrew Garfield ja Emma Stone uusivat roolinsa myös vuonna 2014 sen elokuvan jatko-osassa *The Amazing Spider-Man 2*.

Helmikuussa 2015 Sony Pictures ja Marvel Studios tekivät pitkien neuvottelujen jälkeen sopimuksen, jonka myötä Hämähäkkimies esiintyy Marvel Cinematic Universessa (MCU). Kevin Feige ja Amy Pascal tuottivat tähän jatkumoon sijoittuvan uuden Hämähäkkimies-elokuvan *Spider-Man: Homecoming*, joka sai ensi-iltansa vuonna 2017. Elokuvan ohjasi Jon Watts ja Hämähäkkimiehen uusi näyttelijä oli Tom Holland. Vuonna 2019 sai ensi-iltansa elokuvan jatko-osa *Spider-Man: Far From Home* ja vuonna 2021 sai ensi-iltansa kolmas elokuva *Spider-Man: No Way Home*. Lisäksi Hudson Thames ääninäyttelee vaihtoehtoisten aikajanojen versioita MCU:n Hämähäkkimiehestä Disney+-animaatiosarjoissa *What If...?* (2021–) ja *Your Friendly Neighborhood Spider-Man* (2024–).

### Videopelit

* Hämähäkkimies esiintyy Software Creationsin vuonna 1992 julkaisemassa pelissä *Spider-Man and the X-Men: Arcade’s Revenge*.

* Hämähäkkimies esiintyy myös *Marvel: Ultimate Alliancessa* yhtenä pelattavista hahmoista. Videopelissä Hämähäkkimiehelle saa pelin aikana aktivoitua neljä erilaista pukua, joista jokainen edustaa jotakin aikakautta Hämähäkkimiehen historiassa.

* Myös kolmesta *Spider-Man*-elokuvasta on tehty videopeliversiot.

* Hämähäkkimies esiintyy myös *Ultimate Spider-Manissa*, joka perustuu *Ultimate Spider-Man* -sarjakuvaan.

* *Spider-Man: Web of Shadowsissa* on mahdollisuus vaihtaa vapaasti punaisen ja mustan puvun välillä.

* Vuonna 2009 Hämähäkkimies on pelattavana hahmona *Marvel: Ultimate Alliance 2*:ssa.

* Vuoden 2010 *Spider-Man: Shattered Dimensions* -videopelissä on käytössä neljän eri universumin Hämähäkkimiehet. Lisäksi jokaiselle versiolle on omat vaihtoehtoiset asut.

* Vuoden 2011 *Spider-Man: Edge of Time* -videopelissä pelataan Hämähäkkimiehen lisäksi 2099-Hämähäkkimiehellä, jotka yrittävät pelastaa aikajatkumon ja ennen kaikkea Peter Parkerin.

* Vuoden 2014 *The Amazing Spider-Man 2* --videopelissä käytetään monia Hämähäkkimiehen asuja joita saa vakoilutehtävistä.

Hahmoa näytelleet
-----------------

| **Vuodet** | **Näyttelijät** | **Sarjat** | **Elokuvat** | **Konsolipelit** |
| --- | --- | --- | --- | --- |
| 1967–1970 | Paul Soles | *Hämähäkkimies* |  |  |
| 1974–1977 | Danny Seagren | *Spidey Super Stories* |  |  |
| 1977–1979 | Nicholas Hammond | *The Amazing Spider-Man* |  |  |
| 1981–1982 | Ted Schwartz | *Hämähäkkimies* |  |  |
| 1981–19832010 | Dan Gilvezan | *Spider-Man and His Amazing Friends* |  | *Spider-Man: Shattered Dimensions* |
| 1994–19982010–2011 | Christopher Daniel Barnes | *Hämähäkkimies* |  | *Spider-Man: Shattered DimensionsSpider-Man: Edge of Time* |
| 1995–2000 | Patrick Chilvers |  |  | *Marvel Super HeroesMarvel Super Heroes vs. Street FighterMarvel vs. Capcom: Clash of the Super HeroesMarvel vs. Capcom 2: New Age of Heroes* |
| 1999–2001 | Rino Romano | *Hämähäkkimies* |  | *Spider-ManX-Men: Mutant Academy 2Spider-Man 2: Enter Electro* |
| 2002, 2004, 2007, 2021 | Tobey Maguire |  | *Spider-Man – hämähäkkimiesSpider-Man 2 – Hämähäkkimies 2Spider-Man 3 – Hämähäkkimies 3Spider-Man: No Way Home* | *Spider-ManSpider-Man 2Spider-Man 3* |
| 2003, 2010 | Neil Patrick Harris | *Hämähäkkimies* |  | *Spider-Man: Shattered Dimensions* |
| 2005 | Sean Marquette |  |  | *Ultimate Spider-Man* |
| 2005 | Christopher Gordon |  |  | *Marvel Nemesis: Rise of the Imperfects* |
| 2006 | Quinton Flynn |  |  | *Marvel: Ultimate Alliance* |
| 2006–2007 | James Arnold Taylor |  |  | *Spider-Man: Battle for New YorkSpider-Man: Friend or Foe* |
| 2008–2011 | Josh Keaton | *Hämmästyttävä Hämähäkkimies* |  | *Marvel Super Hero SquadSpider-Man: Shattered DimensionsMarvel vs. Capcom 3: Fate of Two WorldsSpider-Man: Edge of Time* |
| 2008 | Mike Vaughn |  |  | *Spider-Man: Web of Shadows* |
| 2009 | Ben Diskin |  |  | *Marvel: Ultimate Alliance 2* |
| 2012–2017 | Drake Bell | *Ultimate Spider-ManHulk ja M.Ä.I.S.K.:n agentitAvengers Assemble* |  | *Marvel HeroesDisney Infinity: Marvel Super Heroes* |
| 2012, 2014, 2021 | Andrew Garfield |  | *The Amazing Spider-Man**The Amazing Spider-Man 2Spider-Man: No Way Home* |  |
| 2012, 2014 | Sam Riegel |  |  | *The Amazing Spider-ManThe Amazing Spider-Man 2* |
| 2016–2019,2021 | Tom Holland |  | *Captain America: Civil WarSpider-Man: HomecomingAvengers: Infinity WarAvengers: EndgameSpider-Man: Far From HomeSpider-Man: No Way Home* |  |
| 2017–2020 | Robbie Daymond | *Spider-ManGuardians of the Galaxy* |  |  |
| 2018,2020,2022–2023 | Yuri Lowenthal |  |  | *Spider-ManSpider-Man: Miles MoralesMarvel’s Midnight SunsSpider-Man 2* |
| 2018,2023TBA | Jake Johnson |  | *Spider-Man: Kohti hämähäkkiversumiaSpider-Man: Across the Spider-VerseSpider-Man: Beyond the Spider-Verse* |  |
| 2021,2024– | Hudson Thames | *What If..?Your Friendly Neighborhood Spider-Man* |  |  |

Lähteet
-------

* *Hämähäkkimies* 2/1985

### Viitteet

1. ↑  The Amazing fantasy 15#-18#
2. ↑  The Amazing Spider-man 1#
3. ↑  The Amazing Spider-man 2#
4. ↑  The Amazing Spider-man 3#
5. ↑  The Amazing Spider-man 4#
6. ↑  The Amazing Spider-man 5#
7. ↑  The Amazing Spider-man 6#
8. ↑  The Amazing Spider-man 7#
9. ↑  The Amazing Spider-man 8#
10. ↑  The Amazing Spider-man 12#
11. ↑  The Amazing Spider-man 13#
12. ↑   Spider-Man: Kohti hämähäkkiversumia
13. ↑  *Marvel Zombies vs. Army of Darkness* #1
14. ↑  *Marvel Zombies* #4
15. ↑  *Marvel Zombies* #5
16. ↑  *Marvel Zombies 2* #1
17. ↑  *Marvel Zombies Return* #1
18. 1 2  SPIDER-MAN ON TV page 1
19. ↑  SPIDER-MAN ON TV page 2
20. ↑  SPIDER-MAN ON TV page 3
21. ↑  SPIDER-MAN ON TV page 4
22. ↑  Niko Jutila: Suomen katsotuimmat elokuvat vuonna 1980 *elokuvauutiset.fi*. Viitattu 24.10.2021. (englanniksi)
23. ↑  Tiesitkö? Leonardo DiCaprio on kieltäytynyt kolmesta roolista haukutuissa suurleffoissa  30.12.2015. Iltalehti. Viitattu 30.12.2015.
24. ↑  Ford, Rebecca: 'Jumanji' Release Date Pushed, 'Spider-Man' Shifts *The Hollywood Reporter*.  20.1.2016. Viitattu 21.1.2016. (englanniksi)
25. ↑  Sony Pictures and Marvel Studios Find Their 'Spider-Man' Star and Director *Marvel.com*.  23.6.2015. Viitattu 23.6.2015. (englanniksi)

Suomennettuja albumeja
----------------------

* *Hämähäkkimies. Vuosikerta 1981*. Tekijät: Len Wein, Marv Wolfman, Ross Andru ja muita. Toimittanut Jouko Ruokosenmäki. Tampere: Egmont, 2010. ISBN 978-952-233-378-0.
* *Hämähäkkimies. Vuosikerta 1984*. Tekijät: Roger Stern ja muita. Toimittanut Jouko Ruokosenmäki. Helsinki: Egmont, 2014. ISBN 978-952-233-808-2.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hämähäkkimies**.
* Kattava tietoarkisto Hämähäkkimies-julkaisuista ja niiden tapahtumista (Arkistoitu – Internet Archive). (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Hämähäkkimies |
| --- |
|  |
| 
* Stan Lee
* Steve Ditko

 |
|  |
| Muut versiot tai sankarit | Anya Corazon • Hämähäkkimies 2099 • Hämähäkkimies Noir • Hämähäkkinainen (Jessica Drew) • Hämähäkkinainen (Mattie Franklin) • Hämähäkkinainen (Julia Carpenter) • Hämähäkkinainen (Gwen Stacy) • Hämähäkkipossu • Hämähäkkityttö (Mayday Parker) • Miles Morales • Peni Parker |
|  |
| Sivuhahmot | Liz Allan • Betty Brant • Felicia Hardy • John Jameson • J. Jonah Jameson • Ned Leeds • Madame Web • Harry Osborn • Ben Parker • May Parker • Joseph "Robbie" Robertson • George Stacy • Gwen Stacy • Flash Thompson • Mary Jane Watson |
|  |
| Viholliset | Carnage • Elektro • Hiekkamies • Hiipijä • Hydromies • Kameleontti • Korppikotka • Kraven Saalistaja • Kurpitsalyhty • Lisko • Morbius, Elävä Vampyyri • Musta Kissa • Murtovaras • Mysterio • Mörkö • Parvi • Sakaali • Sarvikuono • Skorpioni • Sulanut Mies • Tinuri • Tohtori Mustekala • Tärisyttäjä • Venom • Vihreä Menninkäinen |
|  |
| Luettelo vihollisryhmistä | AIM • Kauhuneloset • Kuuden Kopla • Romutusryhmä • Zodiac |
|  |
| Televisiosarjat | *Hämähäkkimies* (1967–1970) • *Spidey Super Stories* (1974–1977) • *The Amazing Spider-Man* (1977–1979) • *Hämähäkkimies* (1981–1982) • *Spider-Man and His Amazing Friends* (1981–1983) • *Hämähäkkimies* (1994–1998) • *Hämähäkkimies* (1999–2001) • *Hämähäkkimies* (2003) • *Hämmästyttävä Hämähäkkimies* (2008–2009) • *Ultimate Spider-Man* (2012–2017) • *Spider-Man* (2017–2020) • *Spidey ja hänen mahtavat ystävänsä* (2021–) • *Your Friendly Neighborhood Spider-Man* (2024–) |
|  |
| Elokuvat | 

|  |  |
| --- | --- |
| *Spider-Man – Hämähäkkimies* | *Spider-Man* (2002) • *Spider-Man 2* (2004) • *Spider-Man 3* (2007) |
|  |
| *The Amazing Spider-Man* | *The Amazing Spider-Man* (2012) • *The Amazing Spider-Man 2* (2014) |
|  |
| Marvel Cinematic Universe | *Homecoming* (2017) • *Far From Home* (2019) • *No Way Home* (2021) |
|  |
| *Hämähäkkiversumi*-animaatiot | *Kohti hämähäkkiversumia* (2018) • *Spider-Ham: Caught in a Ham* (2019, lyhytelokuva) • *Across the Spider-Verse* (2023) • *The Spider Within: A Spider-Verse Story* (2024, lyhytelokuva) • *Beyond the Spider-Verse* |

 |
|  |
| Videopelit | *Spider-Man* (2000) • *Spider-Man 2: Enter Electro* • *Spider-Man* (2002) • *Spider-Man 2* (2004) • *Spider-Man 3* • *Ultimate Spider-Man* • *Spider-Man: Battle for New York* • *Spider-Man: Friend or Foe* • *Spider-Man: Web of Shadows* • *Spider-Man: Shattered Dimensions* • *Spider-Man: Edge of Time* • *The Amazing Spider-Man* • *The Amazing Spider-Man 2* • *Spider-Man* (2018) • *Spider-Man: Miles Morales* • *Spider-Man 2* (2023) |
|  |
| Näyttelijät | Paul Soles (ääni) • Danny Seagren (ääni) • Nicholas Hammond • Ted Schwartz (ääni) • Dan Gilvezan (ääni) • Christopher Daniel Barnes (ääni) • Rino Romano (ääni) • Tobey Maguire • Neil Patrick Harris (ääni) • Josh Keaton (ääni) • Drake Bell (ääni) • Andrew Garfield • Sam Riegel (ääni) • Tom Holland • Robbie Daymond (ääni) |
|  |
| Liittyvät artikkelit | Oscorp • Rautahämähäkki • Symbiootit |

 |